मचिया बइठल तुहूँ सासु, त सुनहऽ बचन मोरा हे।
 चुप रहुँ चुप रहुँ, पुतहू, त सुनहऽ बचन मोरा हे।
 आज हकइ सोने के रात, बबुआ एक जलम लेता हे।
 घड़ी रात बीतल पहर रात, अउरी अधिए रात हे।
 सासु मोरा उठलन गवइत, ननद बजइवत हे।
 ऐहो एहो राजा दुलरइता राजा, सुनहऽ बचन मोरा हे।
 पसवा त गिरलइ बेल तर, कउरिया बबूर तर हे।
 कोठे चढ़ि देखथिन दुलरइतिन, झर रे झरोखे लगी हे।
 महल में जुमलइ मलिनियाँ, त कर जोड़ी खाड़ा भेलइ हे।
 काहे लागी बाँधहहु मलिया, त काहे लागी लोर-झोर हे।
 मैं तोरा पूछूँ मलिनियाँ, त सुनहऽ बचन मोरा गे।
 रसे-रसे बेनियाँ डोलौलूँ, आउ फूल छितराउलूँ हे। 